Project:About/km

Translatewiki.net គឺជាមូលដ្ឋានបកប្រែសំរាប់ សហគមន៍បកប្រែ សហគមន៍ភសា និងគំរោងបើកចំហនិងឥតគិតថ្លៃ។ វាចាប់ផ្ដើមដំបូងជាមួយការបកប្រែសំរាប់ MediaWiki។ ក្រោយមកគេបានបន្ថែមការបកប្រែសារបន្ថែមរបស់MediaWiki, FreeCol និងគំរោងបើកចំហនិងឥតគិតថ្លៃជាច្រើនទៀត។ សូមមើល បញ្ជីគំរោងដែលយើងគាំទ្រ។

Translatewiki.net មិនមែនជាផ្នែករបស់ គំរោងមូលនិធិវិគីមេឌា ហើយក៏មិនមែនជាផ្នែករបស់មូលនិធិឬក៏​គំរោងបើកចំហណាមួយដែរ។ វាត្រូវបានដំណើរការដោយអ្នកអភិវឌ្ឍ២រូបគឺ Nike និង Siebrand ដែលធ្លាប់មានបទពិសោធន៍ច្រើនក្នុង i18n និង L10n, ដោយមានការសហការពីសមាជិកការងារជាច្រើននាក់ទៀត។ ដំណើរការបកប្រែនេះត្រូវបានផ្ដល់ដោយ​គំរោងបកប្រែសារបន្ថែមរបស់MediaWiki។ វិគីនេះមានផ្ទុកកូដស្ថិតក្រោមការពិសោធន៍ ដែលអាចខូចជាយថាហេតុ។ សូមរក្សាភាពអត់ធ្មត់ ព្រោះបញ្ហាទាំងឡាយនឹងត្រូវបានដោះស្រាយក្នុងពេលឆាប់ៗ។ សូមរាយការណ៍ពីបញ្ហានានានៅលើទំព័រជំនួយ។

ស្វែងយល់
ទំព័រស្ថិតិទូទៅ។
 * អ្នករួមចំណែកភាគច្រើន​ស៊ាំនឹងការប្រើប្រាស់សូហ្វវែរវិគីរួចទៅហើយ។ ប្រសិនបើអ្នកទើបនឹងរៀនចាប់ផ្ដើមប្រើសូហ្វវែរវិគី នោះអ្នកអាចរៀនសូត្រពីមេរៀនមូលដ្ឋាន​និងស្វែងរកជំនួយស្ដីពី​របៀបធ្វើការកែប្រែនៅលើវិបសៃថ៍ MediaWiki.orgបាន។
 * ស្វែងយល់ពីរបៀបដែលអ្នកបកប្រែធ្វើការ នៅទំព័រសេចក្ដីណែនាំស្ដីពីការបកប្រែ។
 * ព័ត៌មានស្ដីពីបច្ចេកទេសនៅលើ សូហ្វវែរដែល translatewiki.net កំពុងប្រើប្រាស់។
 * Translatewiki.net បង្កើតទិន្នន័យស្ថិតិសំរាប់តាមដានភាពរីកចំរើនរបស់ការបកប្រែ តាមភាសានិងតាមគំរោងនីមួយៗ។ សូមស្វែងយល់ពីស្ថិតិនិងព័ត៌មានដទៃទៀតនៅលើ

មូលហេតុដែលអ្នកគួរប្រើ translatewiki.net
យើងខ្ញុំសូមលើកឡើងតែពីចំណុចសំខាន់ៗនៅទៅនេះ។ សូមអានបន្ថែមទៀតអំពីការបកប្រែនៅក្នុងកម្រងឯកសារ និងពីមូលហេតុដែលអ្នកគួរតែបកប្រែគម្រងរបស់យើងខ្ញុំនៅក្នុងទំព័រនីមួយៗ។

បង្កើតគម្រោងបកប្រែសូហ្វវែររបស់អ្នកនៅលើ translatewiki.net បើវាមិនទាន់បកប្រែហើយ។
 * នេះជាឧបករណ៍បកប្រែល្អដាច់គេនៅលើអ៊ីនធើណិត។ ការប្រែសម្រួលទាំងអស់ធ្វើឡើងនៅលើអន្តរមុខអ៊ីនធើណិតងាយស្រួលប្រើ ហើយមានមនុស្សជាច្រើននៅទីនោះដែលចាំជួយអ្នកបកប្រែទាំងអស់។ នៅពេលធ្វើការបកប្រែ យើងខ្ញុំនឹងផ្ដល់ពាក្យប្រលយដើម្បីជួយជាគន្លឹះ​ សម្រាប់យល់អត្ថន័យនិងបម្រើបម្រាស់អោយបានត្រឹមត្រូវ ក៏ដូចជាសំណើអំពីការបកប្រែ​ដែលបានមកពីម៉ាស៊ីនឬអង្គចងចាំការបកប្រែ។
 * មិនចាំបាច់តែមានអភ័យឯកសិទ្ធិជាពិសេសណាមួយទេ។ នរណាក៏អាចរូមចំណែកបានដែរ។ មនុស្សគ្រប់រូបដែលអាចរូមចំណែកក្នុងភាសាណាមួយ (មើលខាងក្រោម) មានសិទ្ធិជួយធ្វើការបកប្រែនៅក្នុងភាសានោះ។
 * មានភាពងាយស្រួលក្នុងការតាមដានបន្លាស់ប្ដូរ'។ មិនត្រឹមតែសារដែលមិនទាន់បកប្រែរួចទេដែលស្រួលរក។ នៅពេលដែលសារដើមមានបន្លាស់ប្ដូរ ការបកប្រែដែលពាក់ព័ន្ធនឹងត្រូវបិទផ្លាកដើម្បីងាយស្រួលសំគាល់។ អ្នកបកប្រែមិនចាំបាច់ចំណាយពេលវេលាក្នុងការតាមរកអ្វីដែលគួរធ្វើទេ។

ព័ត៌មានសង្ខេបស្ដីពីវិធីសាស្ត្ររបស់ translatewiki.net

 * នៅលើtranslatewiki.net អ្នកបកប្រែធ្វើការបកប្រែអន្តរមុខរបស់សូហ្វវែរដែលឃ្លាជាភាសាអង់គ្លេស​ត្រូវបានកាត់ចេញពីកូដ ហើយរៀបជា «សារ» មួយៗដាច់ពីគ្នា។
 * ពេលដែលគំរោងថ្មីមួយចូលរួម សារដើមជាភាសាអង់គ្លេសត្រូវបាននាំចូលមក។ បន្ទាប់មកសារជាភាសាអង់គ្លេសថ្មីៗបន្ថែមទៀត ត្រូវបាននាំចូលជាបន្តបន្ទាប់។
 * ការបកប្រែអាចធ្វើឡើងសំរាប់សារនីមួយៗនៅក្នុងទំព័ររង​ដាច់ដោយឡែកមួយរបស់សារដើមជាភាសាអង់គ្លេស សម្រាប់ភាសានីមួយៗដែល /xxx តំណាងអោយកូដភាសាxxx។
 * ទំព័ររងដែលមានឈ្មោះ /qqq ត្រូវបានប្រើសំរាប់ការការធ្វើឯកសារពន្យល់។ ឯកសារពន្យល់នេះត្រូវបានសរសេរដោយដៃ និងមានគុណភាពល្អ ដើម្បីអោយក្រុមអ្នកអភិវឌ្ឍសូហ្វវែរដើមងាយយល់។ ប្រសិនបើវិចារនៅលើកូដដើមជាផ្នែកមួយរបស់គំរោងសូហ្វវែរ នោះវាក៏ត្រូវបង្ហាញនៅក្នុងអន្តរមុខបកប្រែដែរ។
 * អ្នកបកប្រែធ្វើសំណើកែលម្អឬកែសម្រួលសារអង់គ្លេសដើម ឬកែទាំងស្រុងអោយស្របទៅតាមភាសាខ្លួន។ ប្រសិនបើសំនើនេះត្រូវអនុម័ត សមាជិកtranslatewiki.netដែលជាអ្នកអភិវឌ្ឍលើគម្រោងទាក់ទិន វានឹងត្រូវយកទៅប្រើឬរាយការណ៍ទៅអ្នកអភិវឌ្ឍគម្រោងដែលពាក់ព័ន្ធ។
 * ការបកប្រែដែលធ្វើរួចរាល់សំរាប់ភាសានីមួយៗនឹងត្រូវបុគ្គលិកtranslatewiki.net "យកទៅប្រើ" តាមគម្រោងនានា នៅពេលណាដែលចំនួនបកប្រែសរុបសំរាប់គម្រោងនោះលើសពីចំនួនកំនត់មួយ។ សូមមើលទំព័រគម្រោង សំរាប់ព័ត៌មានបន្ថែម។
 * ការចេញផ្សាយការបកប្រែដែលបានដាក់ទៅក្នុងគម្រោងមួយ ត្រូវបានគ្រប់គ្រងនិងប្រតិបត្តិដោយអភិបាលរបស់គម្រោងនោះ និងត្រូវបានកាត់ផ្ដាច់ពីដៃរបស់translatewiki.net។
 * អ្នកបកប្រែដែលធ្វើការនៅលើ MediaWiki ក៏ធ្វើការបកប្រែឈ្មោះទំព័រពិសេសៗ ពាក្យទិព្វ និងលំហឈ្មោះ ដោយប្រើទំព័រ ការបកប្រែមេឌាវិគីបន្ថែម។
 * នៅពេលដែលភាសាថ្មីមួយត្រូវបានតំឡើងនៅtranslatewiki.net អ្វីដែលត្រូវកំណត់ជាដំបូងមាន​ តួអក្សរ ទិសសរសេរ និង ភាសាជំនួស។ អ្វីដែលត្រូវកំណត់ផ្សេងទៀតមានទំរង់ពេលនិងកាលបរិច្ឆេទ ទំរង់លេខ និង ពហុវចនៈ វេយ្យាករណ៍ ថ្នាក់ពាក្យ។ យើងខ្ញុំកំពុងពិចារណាក្នុងការយកទិន្នន័យរបស់CLDR មកប្រើ។ នាពេលនេះ ទិន្នន័យដែលយកពីCLDRដោយផ្ទាល់មកកាន់ translatewiki.net និង MediaWiki មានតែឈ្មោះរបស់ភាសាដែលត្រូវបកប្រែប៉ុណ្ណោះ។

ការរក្សាសិទ្ធនិងការបដិសេដ
TRANSLATEWIKI.NET មិនធានាចំពោះប្រត្សក្សភាពទេ

សូមប្រើការបកប្រែទាំងឡាយនៅលើ translatewiki.net ក្រោមទំនួលខុសត្រូវដោយខ្លួនអ្នក។ ទោះជាវាមានភាពត្រូវខ្ពស់ តែ​translatewiki.net នៅមិនអាចធានាចំពោះប្រត្សក្សភាពទាំងស្រុងរបស់ការបកប្រែទាំងឡាយដែលមាននៅទីនេះទេ។

Translatewiki.net និងការីកែប្រែទាំងអស់នឹងមិនផ្ដល់ការធានាខុសត្រូវណាមួយទេ ចំពោះខ្លឹមសារណាក៏ដោយ ទាំងមានន័យផ្ទាល់និងប្រយោល ទាំងមានមិនត្រឹមតែដូចមានចែកក្នុងលក្ខន្តិកៈ។ យើងខ្ញុំក៏មិនផ្ដល់ការធារាថាវាអាចប្រើ​សម្រាប់ធ្វើអាជីវកម្ម ឬសមស្របសម្រាប់ប្រើ​ក្នុងវត្ថុបំណង​ជាពិសេសណាមួយ​ ហើយក៏មិនអាចធានា​ថាខ្លឹមសារទាំងនោះគ្មានកំហុសសោះទេ។

ការប្រែសម្រួលដោយអ្នកបកប្រែត្រូវបានផ្ដល់អាជ្ញាបណ្ឌCC-BY 3.0 ហើយស្នាដៃដែលបែកចេញពីនោះ​ក៏នឹងត្រូវផ្ដល់អាជ្ញាបណ្ឌដែលត្រូវគ្នាក្នុងគម្រោងប្រភពបើកចំហនិងឥតគិតថ្លៃដែលការប្រែសម្រួលនោះត្រូវបានឬនឹងត្រូវបន្ថែមចូល។ ខ្លឹមសារក្នុងទំព័រអ្នកប្រើប្រាស់ត្រូវចាត់ទុកថា «មានរក្សាសិទ្ធិគ្រប់យ៉ាង» ដោយអ្នកនិពន្ធ។ ខ្លឹមសារផ្សេងៗទៀតត្រូវបានផ្ដល់អាជ្ញាបណ្ឌCC-BY 3.0 លើកលែងតែក្នុងករណីដែលមានបញ្ជាក់អាជ្ញាបណ្ឌឬការរក្សាសិទ្ធិផ្សេងច្បាស់លាស់ណាមួយ។

ប្រវត្តិ
Translatewiki.net ចាប់កំណើតក្នុងឆ្នាំ២០០៦ក្នុងលក្ខណៈជាវិគីសាកល្បងមួយ ដែលត្រូវអភិវឌ្ឍដោយ Nike ក្រោមកិច្ចសហការជាមួយ Gangleri សម្រាប់ជាឧបករណ៍សំរាប់ធ្វើការបកប្រែសូហ្វវែររបស់MediaWiki។ ដំបូងឡើយវាមានឈ្មោះថា Betawiki តែក្រោយមកត្រូវបានប្ដូរទៅជា translatewiki.net នៅដើមឆ្នាំ២០០៩ បន្ទាប់ពីសៃថ៍នេះបានប្ដូរទីតាំងទៅម៉ាស៊ីនបំរើការដោយប្រើដូម៉ែនខ្លួនឯងនៅថ្ងៃទី៩ វិច្ឆិកា ២០០៧។ មកទល់ខែតុលា ២០០៧ translatewiki.net បានរួមចំណែកបកប្រែភាសាចំនួនប្រហែល៧០ភាសា ដែលក្រោយមកនៅខែមិថុនា ២០១០ ចំនួននេះបានកើនដល់៣២៩ភាសា។ លោកអ្នកអាចមើលកំណើនចំនួនភាសានៅក្នុងទំព័របញ្ជីកាលប្បវត្តិការប្រែសម្រួលរបស់MediaWiki។ មកទល់ខែមករា ២០១០ គេត្រូវការតំឡើង កាប៉ាស៊ីតេរបស់ម៉ាស៊ីនបំរើការ ដើម្បីឆ្លើយតបនឹងកំណើនសកម្មភាព។ Netcup បានស្ម័គ្រចិត្តយល់ព្រមទទួលបំរើការ translatewiki.net តាំងពីខែវិច្ឆិកា ២០០៧។

គម្រោងបើកចំហនិងឥតគិតថ្លៃដដៃទៀតត្រូវបានបន្ថែមជាលំដាប់មកក្នុង translatewiki.net ដោយចាប់ផ្ដើមពី FreeCol នៅខែសីហា ២០០៧។ មកទល់ខែមិថុនា២០១០ ចំនួនគម្រោងដែលយើងគាំទ្របានកើនឡើងដល់១៦គម្រោង។

អ្នករួមចំណែកនៅក្នុង translatewiki.net ទាំងអស់សុទ្ធតែជាអ្នកស្ម័គ្រចិត្ត លើកលែងតែបុគ្គលិកមួយរូបដែលបានទទួលការឧបត្ថម្ភថវិកា សម្រាប់ការចំណាយពេលវេលារបស់គាត់ (សូមមើលខាងក្រោម)។ អ្នកអភិវឌ្ឍ អភិបាល និងអ្នកបកប្រែ ត្រូវបានជ្រើសរើសដំបូងឡើយពីគម្រោងMediaWikiនានា ជាពិសេសគឺគម្រោងWikimedia។ អ្នករួមចំណែកភាគច្រើនរបស់យើង នៅតែមានប្រភពមកពីគម្រោងMediaWiki ប៉ុន្តែដោយសារចំនួនគម្រោងរបស់យើងកើនឡើងជាលំដាប់ នោះក៏មានអ្នករួមចំណែកពីប្រភពដ៏ទៃផងដែរ។ មកទល់ខែមិថុនា ២០១០ ចំនួនអ្នកបកប្រែដែលបានចុះឈ្មោះរួចមានចំនួន ១៨៦០ នាក់។

ដោយមានកិច្ចសហការជាមួយ Stichting Open Progress និង FUDforum នោះ translatewiki.netបានរៀបចំអោយមានការប្រណាំងប្រជែងបកប្រែយកប្រាក់រង្វាន់លើកទឹកចិត្តជាច្រើនដង ក្នុងគោលដៅលើកកម្ពស់ការបកប្រែMediaWiki និង FUDforum។
 * នៅឆ្នាំ២០០៨ អង្គការNGOរបស់ហុល្លង់ឈ្មោះHivos បានផ្ដល់មូលនិធិតាមរយៈ Stichting Open Progress។ ប្រាក់មូលនិធិនេះត្រូវបានប្រើសម្រាប់ជា​រង្វាន់លើកទឹកចិត្តដល់អ្នកបកប្រែ ដែលមានឈ្មោះក្នុងបញ្ជីភាសាចំនួនពី៧០ទៅ៨០ភាសា ដែលគេនិយាយនៅទ្វីបអាហ្វ្រិច អាស៊ី និង អាមេរិចឡាទីន ហើយដែលភាសាទាំងនេះ​មានចំនួនអ្នកនិយាយច្រើនគួរសមដែរ តែទទួលការឧបត្ថម្ភមិនគ្រប់គ្រាន់ពីMediaWiki។
 * នៅចុងឆ្នាំ២០០៨ ការប្រណាំងប្រជែងបកប្រែបំណាច់ឆ្នាំ ត្រូវបានរៀបចំឡើងសំរាប់អ្នកបកប្រែទាំងអស់។
 * ក្នុងខែសីហា២០០៩ ការប្រណាំងប្រជែងបកប្រែមួយទៀត ត្រូវបានរៀបចំឡើង ក្រោមការឧបត្ថម្ភពី Wikimedia Nederland ដែលជាសមាគមវិគីមេឌាហុល្លង់។
 * Wikimedia Nederland ក៏បានឧបត្ថម្ភដល់ ការប្រណាំងប្រជែងបំណាច់ឆ្នាំ២០០៩ ផងដែរ។

គោលបំណងរបស់ translatewiki.net មានសរសេរនៅក្នងទំព័រសេចក្ដីផ្ដើម។ ជំនួយផ្នែកបច្ចេកទេសសំរាប់អ្នកបកប្រែ មានសរសេរនៅក្នុងទំព័របច្ចេកទេស។ ជំនួយទាំងនេះត្រូវបាននិងកំពុងពង្រីកនិងលើកកំពស់​បន្តជាប់ជានិច្ច ដើម្បីជួយអោយការងារបកប្រែកាន់តែងាយស្រួលនិងរហ័ស។ វិបសាយបច្ចុប្បន្ននេះត្រូវការការអភិវឌ្ឍន៍បន្ថែមទៀត ដូចមានសរសេរក្នុងទំព័របញ្ហានិងលក្ខណៈសម្បត្តិ។

ការឧបត្ថម្ភ

 * Translatewiki.net is kindly hosted by Netcup – webspace and vServer, at their expense since November 2007, with upgrades in February 2008, January 2010, October 2013, and July 2015.
 * Stichting Open Progress and others have from time to time organized funding for translation rallies to improve the localisation of MediaWiki and others, as explained above.
 * Since October 2009 the Wikimedia Foundation have contracted Siebrand to work about one day a week on translatewiki.net.

ក្រុមស្នូល
សមាជិកក្នុងក្រុមស្នូលមានការងារដំណើរការ translatewiki.net ស្ទើររាល់ថ្ងៃ។ ពួកគេក៏មានសិទ្ធិចូលទៅក្នុងម៉ាស៊ីនបំរើការ និងមានទំនួលខុសត្រូវក្នុងការធ្វើអោយអ្វីៗដំណើរការ​​ប្រកបដោយបញ្ហាតិចតាមដែលអាចធ្វើបាន។ សំរាប់ព័ត៌មានបន្ថែម សូមមើលទំព័រអ្នកប្រើប្រាស់ផ្ទាល់ខ្លួនរបស់ពួកគេ។


 * Nike
 * ជាស្ថាបនិក ហើយធ្វើការងារភាគច្រើនទាក់ទិននឹងការសរសេរកម្មវិធី


 * Siebrand
 * ជាអ្នកគ្រប់គ្រងសហគមន៍ អ្នកសម្របសម្រួលគម្រោង និង អ្នកសរសេរកម្មវិធី


 * Raymond
 * ជាអ្នកធ្វើការបកប្រែសំរាប់ MediaWiki និងជាអ្នកសរសេរកម្មវិធី



យើងក៏បានពឹងពាក់ទៅលើសមាជិកដទៃទៀតរបស់សហគមន៍យើងផងដែរ៖
 * Gangleri – ជាអ្នកផ្ដើមគំនិតដំបូងៗ តែមិនសកម្មទៀតទេ
 * GerardM – ជាអគ្គរដ្ឋទូត និងជាអ្នកផ្សព្វផ្សាយដោយប្រើមធ្យោបាយទាក់ទងផ្ទាល់ ប្លក់ StatusNet និង Twitter
 * អ្នកសម្របសម្រួលក្នុងគម្រោងនីមួយៗ
 * អ្នកប្រែសម្រួលនិងសមាជិកទាំងអស់របស់គម្រោងនេះ

ក្រុមអ្នកប្រើប្រាស់
អ្នករួមចំណែកទាំងអស់ត្រូវបានចែកចេញជាច្រើនក្រុម ដែលក្រុមនីមួយៗមានអភ័យឯកសិទ្ធិផ្ទាល់ខ្លួន។ ដូចគ្នាទៅនឹងវិគីដទៃទៀតដែរ បុគ្គលគ្រប់រូបដែលបានចុះឈ្មោះក្នុងវិគីនេះត្រូវបានហៅថាជា អ្នកប្រើប្រាស់។ អ្នកប្រើប្រាស់ត្រូវបញ្ជាក់ទទួលស្គាល់ដោយស្វ័យប្រវត្តិក្នុងរយៈពេល៤ថ្ងៃបន្ទាប់ពីធ្វើការចុះឈ្មោះ ដែលអនុញ្ញាតអោយពួកគេមានសិទ្ធិផ្ញើអ៊ីមែលទៅអ្នកប្រើប្រាស់ដទៃទៀតបាន។ អភិបាលមានអភ័យឯកសិទ្ធិលើសពីនេះ ដែលជាចំបងគឺសិទ្ធិដែលទាក់ទិននឹងកិច្ចការពារវិបសាយពីបំផ្លិចបំផ្លាញ។ អ្នកការិយាល័យមានអភ័យឯកសិទ្ធិលើសពីនេះ ដូចជាសិទ្ធិផ្ដល់និងដកសិទ្ធិអ្នកប្រើប្រាស់សាមញ្ញ។ មុខងារនេះអាចផ្ដល់ដោយអ្នកនៅក្នុងក្រុម «បុគ្គលិក»។ រូបយន្តជាគណនីអ្នកប្រើប្រាស់ដែលអាចធ្វើការងារបានដោយស្វ័យប្រវត្តិ។ សិទ្ធិនាំចូល ដែលអនុញ្ញាតអោយអ្នកប្រើប្រាស់ម្នាក់​នាំចូលទំព័រនានាពីវិគីដទៃ។ សិទ្ធិនេះកម្រមានប្រើណាស់នៅទីនេះ។

ក្រៅអំពីក្រុមទូទៅទាំងនេះ translatewiki.net ក៏នៅមានក្រុមអ្នកប្រើប្រាស់ពិសេសៗទៅតាមវត្ថុបំណងផ្ទាល់ខ្លួនផងដែរ។ អ្នកប្រែសម្រួល អាចធ្វើការកែប្រែក្នុងលំហឈ្មោះដែលត្រូវបានការពារ ដោយប្រើអន្តរមុខបកប្រែ។ អ្នកប្រែសម្រួលខ្លះអាចធ្វើការបកប្រែក្រៅបណ្ដាញ។ ក្រុមបុគ្គលិកជាអ្នកគ្រប់គ្រងទូទៅរបស់វិបសាយនេះ។ ពួកគេនាំចូលសារនានាដែលត្រូវការអោយបកប្រែ និងនាំចេញសារដែលបានបកប្រែរួចទៅកាន់គម្រោងទាំងឡាយដែលប្រើ translatewiki.net។ ពួកគេអាចធ្វើវិសោធនកម្មសារដើមជាភាសាអង់គ្លេស​ ដោយផ្ទាល់នៅលើគម្រោងខ្លះៗ រួមមាន MediaWiki ផងដែរ។ ពួកគេគ្រប់គ្រងគ្រប់រូបភាពលើសូហ្វវែរដែលប្រើនៅទីនេះ។

សិទ្ធិនានារបស់ក្រុមអ្នកប្រើប្រាស់នីមួយមានសរសេរនៅលើទំព័រសិទ្ធិរបស់ក្រុមអ្នកប្រើប្រាស់។ បញ្ជីសមាជិករបស់ក្រុមនីមួយអាចមើលបាននៅលើទំព័របញ្ជីអ្នកប្រើប្រាស់។

ទាក់ទងយើងខ្ញុំ
អ្នកអាចទំលាក់សារមួយនៅលើទំព័រពិភាក្សារបស់យើងនៅ ទំព័រជំនួយ។ ប្រសិនបើអ្នកចង់ពិភាក្សាផ្ទាល់មុខ នោះសូមសាកប្រើប៉ុស្ដិ៍ IRC របស់យើងខ្ញុំ #mediawiki-i18n at freenode។ ប្រសិនបើចាំបាច់ ដោយសារហេតុផលសុវត្ថិភាពឬភាពឯកជន អ្នកអាចប្រើអ៊ីមែលជាមធ្យោបាយទាក់ទង នៅ "translatewiki AT translatewiki DOT net" (ជំនួស"AT" ដោយ "@" និង "DOT" ដោយ "." និងលុបសញ្ញដកឃ្លានៅក្នុងអាសយដ្ឋានអ៊ីមែលផង)។


 * អ្នកអាចពិភាក្សាបញ្ហាទាក់ទិននឹងភាសាណាមួយ ជាមួយអ្នកបកប្រែភាសានោះ នៅលើទំព័រពិភាក្សារបស់ផតថលភាសានោះ។
 * អ្នកអាចពិភាក្សាបញ្ហាទាក់ទិននឹងគម្រោងណាមួយ ជាមួយអ្នកគាំទ្រនិងក្រុមអ្នកសរសេរកម្មវិធី នៅលើទំព័រពិភាក្សារបស់គម្រោងនោះ។
 * អ្នកអាចពិភាក្សាបញ្ហាជាមួយអ្នកប្រើប្រាស់ជាបុគ្គល នៅលើទំព័រពិភាក្សារបស់ពួកគេ ឬតាមរយៈអ៊ីមែល (ចុចលើតំណភ្ជាប់អ៊ីមែលក្នុងរបារចំហៀង​នៅលើទំព័រអ្នកប្រើប្រាស់ណាម្នាក់) ប្រសិនបើពួកគេបានអនុញ្ញាតអោយអ៊ីមែល។